สวัสดีครับ ในบทนี้ผมจะเล่าเรื่องชีวิตหลังจากที่ผมย้ายโรงเรียนมานะครับ โรงเรียนที่ผมย้ายมาเนี่ย เป็นโรงเรียนสายอาชีพนะครับ จะเรียนแตกต่างจากโรงเรียนเดิม ซึ่งตอนผมเข้ามาเรียนครั้งแรกเนี่ย รู้สึกแปลกใจมากเลยนะครับ เพราะว่าโรงเรียนแห่งนี้เนี่ย นักเรียนส่วนใหญ่เป็นผู้หญิงนะครับ ในรุ่นของผมมีผู้ชายอยู่แค่เจ็ดคนเองนะ ที่เหลือส่วนใหญ่ก็เป็นผู้หญิง แล้วก็มี กะเทย เกย์ อะไรพวกนี้นะครับ ที่โรงเรียนแห่งนี้จะแบ่งการเรียนเป็นสามสายนะครับ สายแรกก็คือสายพาณิชยการ ซึ่งเป็นสายเกี่ยวกับพวก บัญชี คอมพิวเตอร์ เลขานุการ การตลาด อะไรพวกนี้นะครับ สายที่สองก็คือ คหกรรม จะเป็นเกี่ยวกับการทำอาหาร เย็บปักถักร้อย งานฝีมือต่าง ๆ นะครับ แล้วก็สายสุดท้ายคือสายศิลปะ จะเป็นพวกจิตรกร งานปั้น ทำนู่นทำนี่เกี่ยวกับศิลปะนะครับ สายที่ผมเลือกเรียนก็คือสาย พาณิชยการ วิชาคอมพิวเตอร์นะครับ ซึ่งในห้องผมเนี่ย มีผู้ชายอยู่แค่สามคน ก็คือ ผม พี่ผม แล้วก็เพื่อนอีกคนหนึ่งนะครับ ที่เหลือสี่สิบกว่าคนเป็นผู้หญิงหมดเลยนะครับ วันแรกที่ผมเข้าไปในห้องเรียนเนี่ย ผมไม่มีเพื่อนเลยนะ ผมไม่รู้จะคุยกับใครนะครับ นั่งอยู่ในห้อง เงียบ ๆ ไม่มีเพื่อน ไม่กล้าคุยกับใคร จนมีผู้หญิงเข้ามาทักนะครับว่า ผมมาจากไหน เรียนที่ไหนมาก่อน อะไรอย่างงี้นะครับ ผมก็เริ่มแนะนำตัวเองและก็รู้จักกับเพื่อน ๆ ในห้องนะ เวลาเรียนผมก็ตั้งใจเรียนมากเลยนะครับ คือผมไม่อยากที่จะ เอ่อ ..ได้เกรดคะแนนแย่อะ คือผมอยากเป็น เป็นคนใหม่เปลี่ยนแปลงตัวเอง ไม่อยากเหมือนที่โรงเรียนเดิมนะครับ ผมอ่านหนังสือทุกวันเลยนะ ผมตั้งใจฟังอาจารย์ ไม่พูดคุยในห้องเลย ผมพยายามเรียนให้ได้ดีที่สุดอะ แล้วก็วิชาคณิตศาสตร์ที่ผมทำได้ไม่ค่อยดี ผมก็พยายามปรับปรุงนะครับ ผมอ่านหนังสือคณิตศาสตร์ แล้วก็ศึกษาคณิตศาสตร์ ใช้เวลานานเหมือนกันนะ จนกระทั่งวันสอบคณิตศาสตร์ที่โรงเรียนแห่งนี้เนี่ย ผมสอบได้คะแนน เก้าสิบเก้าส่วนร้อยนะ คือไม่รู้ทำได้ไงเหมือนกัน แต่ว่า เป็นเพราะว่าผมตั้งใจมาก ๆ อะ คือไม่อยากแพ้ผู้หญิงอะ กลัว เอิ่ม.. ตัวเองจะแบบ โดน.. โดนล้ออะ ก็เลยตั้งใจเรียนจนประสบความสำเร็จในการเรียนนะครับ ตอนที่ผมมาแรก ๆ เนี่ย เขาจะมีกิจกรรมรับน้องด้วยนะครับ คือเป็นการ เอ่อ ..ต้อนรับคนใหม่ ต้อนรับนักเรียนใหม่นะครับ รุ่นพี่เขาก็จะเตรียมหลายอย่างเลยนะ เพื่อจะแกล้งเรา อย่างเช่น เขาเอาขนมปังทาเกลือให้เรากินอะ แล้วแบบโคตรเค็มอะ แต่ผมก็ต้องกินนะครับ กินไปแค่หนึ่งคำเอง ไม่ได้กินเยอะนะ แล้วเขาก็มีให้เรา อมลูกอมด้วย เขาจะมีลูกอมให้เราหนึ่งเม็ดนะครับ แล้วก็ให้เราต่อแถวกัน แล้วก็ให้คนแรกอมก่อน แล้วก็คนที่สองคนที่สามก็อมไปเรื่อย ๆ แล้วต่อมาเรื่อย ๆ อะ แล้วแบบโคตรสกปรกอะ คือรู้สึกแบบ แอ๊.. ทำไปได้ยังไงนะครับ ผมแค่เอาลูกอมเนี่ย แตะที่ปากแล้วผมก็ส่งต่อเลยนะ คือไม่กล้ากินอะ มันทุเรศเกินอะ ที่นี่เป็นโรงเรียนพุทธนะครับ ซึ่งจะแตกต่างจากโรงเรียนเก่าผม ซึ่งเป็นโรงเรียนคริสเตียน ตอนเช้า ๆ เนี่ย ผมก็ต้องมาไหว้พระ สวดมนต์ แล้วก็เคารพธงชาตินะครับ แต่ว่าบางเทอม ผมก็ไม่ต้องมานะ เพราะว่าผมเรียนตอนบ่ายไง คือโรงเรียนเนี้ย มันจะมีการแบ่งภาคเรียน เป็นเรียนเช้ากับเรียนบ่าย บางเทอมจะเป็นเรียนเช้า บางเทอมจะเป็นเรียนบ่ายนะครับ ถ้าตอนไหนเรียนบ่าย ผมก็ไม่ต้องเข้าตอนเช้า ที่โรงเรียนแห่งนี้ เราสามารถที่จะไว้ผมยาวได้นะครับ ไม่ต้องตัดผมสั้นทรงหัวเกรียนเหมือนที่โรงเรียนเก่า ซึ่งผมก็ไว้ผมยาวเลยนะ เป็นครั้งแรกในชีวิตผมที่ผมไว้ผมยาวอะ ประมาณแตะไหล่เนี่ยแหละ ช่วงนี้เป็นช่วงที่ผมเจริญเติบโตไวมากเลยนะครับ ตอนแรกที่อยู่โรงเรียนเดิม ผมตัวเตี้ยแล้วก็อ้วน แต่พอมาโรงเรียนนี้เนี่ย ผมตัวสูงขึ้นร้อยเจ็ดสิบห้าเลยนะ แล้วก็ผอมลงเยอะเลย กลายเป็นว่าผมกลายเป็นคนตัวผอม สูงนะครับ แล้วก็ไว้ผมยาว พอผมกลับไปที่โรงเรียนเดิมเนี่ย เพื่อนจำผมไม่ได้ละ เพราะว่า เขาจำได้ว่าตอนที่ผมออกมาเนี่ย ผมยังตัวอ้วนแล้วก็เตี้ยอยู่ แต่พอมาอีกทีคือแบบ ตัวสูงแล้วก็ผอมลงเยอะเลยนะครับ ชีวิตผมเปลี่ยนแปลงไปหลายอย่างเลยนะครับ ตอนมาที่โรงเรียนใหม่เนี่ย ผมตั้งใจเรียนมากขึ้น รูปร่างดีขึ้น หน้าตาดีขึ้น แล้วเวลาผมมาโรงเรียนเนี่ย ผมก็ต้องมาโรงเรียนเองนะครับ คือนั่งรถมาเอง ไม่มีใครมาส่งผมแล้วนะครับ เวลากลับผมก็ เอ่อ.. นั่งรถกลับ หรือไม่ก็เดินกลับนะครับ